Diari Oficial de la Generalitat Valenciana


Sumari del DOGV 4972, del 23-03-2005 (2004/13426)

RESOLUCIÓ de 3 de setembre de 2004, del conseller d'Economia, Hisenda i Ocupació, per la qual s'autoritza una generació de crèdit en el capítol III del subprograma 322.59 per a donar cobertura al pagament dels interessos de demora generats en l'exercici. Exp. modif.: 31.011/04.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4972

Data del DOGV
:   23-03-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2004/13202


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 3 de setembre de 2004, del conseller d'Economia, Hisenda i Ocupació, per la qual s'autoritza una generació de crèdit en el capítol III del subprograma 322.59 per a donar cobertura al pagament dels interessos de demora generats en l'exercici. Exp. modif.: 31.011/04. [2004/M13358]
  
L'article 43 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública, modificat per l'article 10 de la Llei 3/1996, de 30 de desembre, de la Generalitat Valenciana, de Mesures de Gestió i Organització, disposa que el pagament de les obligacions econòmiques de la Generalitat Valenciana i les seues entitats autònomes, regulat en l'article 16 de la Llei, s'efectuarà dins del termini dels dos mesos següents a la data de naixement de l'obligació; si el pagament es demorara més enllà del compliment del termini de dos mesos, caldrà pagar al creditor, a partir de l'endemà, l'interés legal dels diners incrementats o minorats d'acord amb el que dispose la legislació aplicable al cas. No obstant això, aquest termini no s'aplicarà a les obligacions econòmiques que resulten d'una sentència judicial ferma, sinó que s'hi aplicarà el que disposa l'article 17.
  
Vista la necessitat d'atendre els pagaments referits al pagament d'interessos de demora dels creditors derivats de les obligacions de contingut econòmic del SERVEF, així com les obligacions de pagament del seu personal
  
L'import executat per aquest concepte durant l'exercici 2003 va pujar a 26.269,77 euros, per la qual cosa es proposa l'increment en l'habilitació pressupostària del capítol III del subprograma 322.59, "Administració i Coordinació General", per un import de 30.000,00 euros, finançat amb els ingressos, no previstos inicialment, dels interessos meritats fins a la data pels saldos dels comptes corrents bancaris del SERVEF.
  
Com a conseqüència de tot això, vist l'Informe-Proposta de la directora general del SERVEF; vist l'informe favorable de data 1 d'abril de 2004, de la Intervenció Delegada en el SERVEF i el de la Direcció General de Pressupostos i Despeses de data 8 de juny de 2004; i tenint en compte el que disposa l'article 69 del Reial Decret Legislatiu 1091/1988, de 23 de setembre, pel qual s'aprova el Text Refós de la Llei General Pressupostària; l'article 33 de la Llei d'Hisenda Pública de la Generalitat Valenciana; els articles 17 i 19 de la Llei 17/2003, de 30 de desembre, de Pressupostos de la Generalitat Valenciana per a l'exercici 2004, l'article 25.2) del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, modificat pel Decret 173/2002 de 15 d'octubre, pel Decret 13/2003, de 18 de febrer i pel Decret 141/2003, d'1 d'agost, resolc:
  
Primer
  
Autoritzar l'augment del pressupost d'ingressos del SERVEF mitjançant l'enregistrament d'un MC en l'aplicació 19.39.03.3243.59382.825.07 per un import de 30.000,00 e a càrrec dels interessos meritats pels comptes corrents d'aquest organisme.
  
Segon
  
Autoritzar l'augment del pressupost de despeses del SERVEF mitjançant l'enregistrament d'un MC en l'aplicació de despesa 52.10.79.3957, capítol III, per un import de 30.000,00 e.
  
València, 3 de setembre de 2004.- El conseller: Gerardo Camps Devesa.